Саугъэт нэхъыщхьэр къехь
Абхъазым и утым иджыблагъэ щекIуэкIащ «АВГУСТ» арт-фестивалыр. Абы хыхьэу «Хатти», HIGHWAY SIX гупхэм концерт ятащ.
«Крафт» творческэ гупым хэтхэм пшахъуэ анимацэмкIэ, ятIэ гравюрэмкIэ, шарж щIынымкIэ мастер-классхэр ятащ. Апхуэдэу ретро-авто гъэлъэгъуэныгъэхэр къызэрагъэпэщащ. IэпщIэлъапщIэхэм я Iэдакъэ къыщIэкIа хьэпшыпхэр утыку кърахьащ. КъищынэмыщIауэ, Шал Александр пщащэхэр хигъэгъуэзащ сурэт зэрызытрагъэхыну Iэмалхэм.
Пщыхьэщхьэм утым концерт щригъэкIуэкIащ Нало Идар. «Хатти» ансамблыр къызэзыгъэпэща икIи абы и художест-веннэ унафэщI Балъкъэр Къазбэч, гупым хэтхэу макъамэ Iэмэпсымэ зэмылIэужьыгъуэхэм еуэ Увыж Анзор, Иуан БетIал, Индэрокъуэ Арсен, ХьэпцIэ Арсен, Ны-бэжь Азэмэт сымэ фестивалыр ягъэдэ-хащ. Гупым къагъэщIэрэщIэжа адыгэ цIыхубэ пшыналъэхэр гъэщIэгъуэнт. Сыт щыгъуи хуэдэу, а лъэпкъ макъамэхэм щIалэгъуалэм гукъыдэжрэ дэрэжэгъуэрэ яритащ.
Апхуэдэу пшыхьым къекIуэлIахэм ягу дыхьащ HIGHWAY SIX гупым и макъамэ- хэр. ЩIалэгъуалэр абыхэм къыдэфащ, я нэгу зрагъэужьащ. Лъэпкъ, рок макъамэ-хэр щызэхэухуэна зэхыхьэ дахэр щIэщыгъуэ, гукъинэж хъуащ.
Фестивалым хэтхэм папщIэ насыпырыхь джэгур къызэригъэпэщащ ахъшэ Iэрымылъхьэхэр зезыгъакIуэ «Mostpay» IуэхущIапIэм. Ар и кIэм щынэблагъэм джэгур яублащ. Зи кIэн къикIахэм къалъысащ планшет, ахъшэ саугъэтхэр, Налшык къалэм и «Ленар», «3 ZET» клиникэхэм пщIэншэу я нэм и щытыкIэр къызэрырагъэпщытэну тхылъхэр, уэрэджыIакIуэхэм я концертхэм зэрыкIуэну билетхэр, нэгъуэщI тыгъэхэр. Саугъэт нэхъыщхьэр — Айфон 6 S-р — зы щIалэм и насып къихьащ. Телефоныр абдежым занщIэу аукционкIэ ищэжыну щIалэм къыщыхилъхьат, арщхьэкIэ къехъулIакъым.
Арщыдан Синэмыс.
